## Statut Fonda hrvatskih branitelja iz Domovinskog rata i članova njihovih obitelji

### NN 129/2004 (15.9.2004.), Statut Fonda hrvatskih branitelja iz Domovinskog rata i članova njihovih obitelji

# FOND HRVATSKIH BRANITELJA IZ DOMOVINSKOG RATA

2311

Na
temelju članka 8. Zakona o fondu hrvatskih branitelja iz domovinskog rata i
članova njihovih obitelji, Upravni odbor Fonda na 8. sjednici održanoj 23.
srpnja 2004. godine donosi

## STATUT

### FONDA HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

I. UVODNE ODREDBE

Članak 1.

Ovaj Statut je temeljni akt Fonda hrvatskih
branitelja i članova njihovih obitelji (u daljnjem tekstu: Fond)

Statutom se uređuju uvjeti i pravila poslovanja s
imovinom Fonda hrvatskih branitelja iz Domovinskog rata i članova njihovih
obitelji, a posebno:

1. status Fonda te uloga i odnos Upravnog odbora i
društva za upravljanje

2. vrsta imovine u koju se sredstva Fonda mogu
ulagati,

3. uvjeti pod kojima će fond stjecati vrijednosne
papire,

4. osnovica za izračunavanje naknade društvu za
upravljanje Fondom koja će se platiti iz imovine Fonda,

5. osnovica za izračunavanje naknade depozitne banke
koja će se platiti iz imovine Fonda,

6. poslovna godina Fonda, računovodstveni sustav,
izvješći­va­nje o razvitku i portfelju fonda, te mjesto i način objavljivanja
tih činjenica, te ostala pitanja važna za Fond

7. glasačka prava članova Fonda.

II. IME, STATUS I ČLANOVI FONDA

a) Ime i status fonda

Članak
2.

Ime
Fonda glasi: »Fond hrvatskih branitelja iz Domovinskog rata i članova njihovih
obitelji.«

Skraćeno
ime Fonda glasi: »Fond HB«

Poslovna
adresa Fonda je adresa Upravnog odbora Fonda: Zagreb, Park stara Trešnjevka 4.

Članak
3.

Fond u
ime Republike Hrvatske osniva Vlada Republike Hr­vat­ske.

Fond je
po svojoj naravi otvoreni investicijski Fond i nema svojstvo pravne osobe, a
imovina fonda je razdijeljena na udjele.

Fond
čini imovina unesena u Fond sukladno zakonu i Statutu.

b)
Članovi fonda

Članak 4.

Članovi
Fonda su:

1.
hrvatski branitelji iz Domovinskog rata

2.
hrvatski ratni vojni invalidi iz Domovinskog rata

3.
članovi obitelji poginuloga hrvatskog branitelja iz Domovinskog rata i članovi
obitelji umrloga hrvatskog branitelja iz Domovinskog rata

4. članovi obitelji zatočenog ili nestalog hrvatskog
branitelja

5. članovi obitelji hrvatskog branitelja koji je od
rane ili ozljede zadobivene u obrani suvereniteta Republike Hrvatske umro nakon
31. prosinca 1996., odnosno nakon 31. prosinca 1997., ukoliko je smrt
posljedica bolesti, pogoršanja bolesti ili suicida.

Članom Fonda smatra se i osoba koja je na temelju
Zakona o nasljeđivanju stekla članska prava od osoba iz prethodnog stav­ka.

Članovi Fonda postaju vlasnici udjela istog, dodjelom
protuvrijednosti određenog udjela u Fondu.

c)
Glasačka prava

Članak 5.

Glasačka
prava članova Fonda sadržana su u mogućnosti izbora svojih predstavnika u
Upravni odbor Fonda putem registriranih Udruga branitelja iz Domovinskog rata.
Glasačka prava članovi Fonda ostvaruju sklapanjem Sporazuma o načinu izbora pred­stavnika
hrvatskih branitelja u Upravni odbor.

Odluka, stajalište ili uputa udruga branitelja iz
Domovinskog rata obvezujući su za članove Upravnog odbora iz redova hrvat­skih
branitelja.

III. DRUŠTVO ZA UPRAVLJANJE I UPRAVNI ODBOR FONDA

a) Društvo za upravljanje fondom

Članak 6.

Fondom upravlja Društvo za upravljanje investicijskim
fondovima (dalje u tekstu: Društvo) kojega odabere Upravni odbor Fonda. Prije
objave natječaja za izbor Društva za upravljanje Fondom, Upravni odbor Fonda
dužan je donijeti Pravilnik o kriterijima za izbor društva za upravljanje
Fondom.

Društvo je trgovačko društvo u smislu Zakona o
trgovačkim društvima.

Društvo u vođenju poslova upravljanja Fonda nastupa u
prav­nom prometu u svoje ime, a za račun Fonda.

Pravo glasovanja iz vrijednosnih papira koji su u
portfelju Fonda, članovi Fonda prenose na Društvo. Članovi fonda ne prenose na
Društvo glasačka prava koja proizlaze iz obveza Upravnog odbora i Društva za
upravljanje prema samim članovima.

b)
Obveze i odgovornosti Društva za upravljanje Fondom

Članak 7.

Društvo će poslovati sa imovinom Fonda s pozornošću
ured­nog i savjesnog gospodarstvenika, isključivo u interesu vlasnika udjela
Fonda.

Društvo je obvezno svoje poslovanje voditi odvojeno
od poslovanja Fonda.

Društvo odgovara za štetu počinjenu
članovima/vlasnicima dokumenata o udjelima ukoliko postupa protivno Zakonu ili
ovom Statutu.

Društvo nema odgovornosti za ostvarenje eventualne
pro­cjene o uspjehu ulaganja ili o iznosu dobiti od ulaganja u Fond ukoliko je
prognoza dana po pravilima struke i s pozornošću ured­nog i savjesnog
gospodarstvenika.

Društvo u poslovima upravljanja Fondom upotrebljava
svoj pečat.

c) Upravni odbor fonda

Članak 8.

Upravni
odbor Fonda ima 7 članova koje imenuje i razrješuje Vlada Republike Hrvatske sukladno
Zakonu.

U Upravni odbor Fonda imenuju se ministar nadležan za
pitanja hrvatskih branitelja, predstavnik ministarstva nadležnog za
gospodarstvo, predstavnik radnog tijela Hrvatskog Sabora matičnog za pitanja
hrvatskih branitelja te četiri predstavnika hrvatskih branitelja iz Domovinskog
rata.

Mandat članova Upravnog odbora traje 4 godine. Član
može biti opozvan i prije isteka mandata.

Članak 9.

Upravni odbor Fonda ima predsjednika.

Predsjednik Upravnog odbora Fonda je ministar
nadležan za pitanja hrvatskih branitelja iz Domovinskog rata.

  Članak 10.

Upravni odbor Fonda nadzire upravljanje imovinom
Fonda, zastupa članove Fonda prema Društvu te obavlja i druge poslove koji su
mu temeljem Zakona stavljeni u nadležnost, a osobito:

1. donosi Statut uz prethodnu suglasnost Vlade i
odlučuje o njegovim izmjenama,

2. odobrava sve ugovore i sporazume koje Društvo za
upravljanje Fondom sklapa za račun Fonda,

3. bira Društvo za upravljanje Fondom i sklapa ugovor
sa Društvom

4. donosi odluku o izboru revizora poslovanja Fonda,

5. podnosi izvješće o poslovanju fonda Hrvatskom
Saboru

6. daje druge suglasnosti i odobrenja kada je to
određeno Zakonom

7. određuje dodatne kriterije za izbor Društva za
upravljanje Fondom

Upravni odbor Fonda može zahtijevati od Društva da ga
izvješćuje i o stanju na tržištu vrijednosnim papirima te o drugim okolnostima
bitnim za stvaranje suda o politici ulaganja.

Članak 11.

Upravni odbor Fonda odlučuje na sjednicama, a može
odlu­čivati ako je na sjednici prisutno najmanje 5 članova Upravnog odbora.

Sjednice Upravnog odbora Fonda saziva predsjednik
Upravnog odbora Fonda ili drugi član Upravnog odbora po ovlaštenju predsjednika
Upravnog odbora. Uz poziv se priopćuje prijedlog dnevnog reda.

Sjednice Upravnog odbora Fonda mogu se održavati i putem
telefona (konferencijskom vezom).

Upravni odbor Fonda donosi odluke većinom glasova od
ukupnog broja članova Upravnog odbora. O sazivanju sjednica, glasovanju i
drugim pitanjima bitnim za njegov rad, Upravni odbor donosi Poslovnik.

Članak 12.

Upravni odbor Fonda u ime i za račun članova Fonda
sklapa Ugovor o vođenju poslova upravljanja Fondom sa Društvom za upravljanje
investicijskim fondovima.

U ime Upravnog odbora Fonda, Ugovor potpisuje
Predsjednik upravnog odbora.

Ugovorom iz stavka 1. ovog članka uređuje se osobito
trajanje ugovora, način raspolaganja i upravljanja imovinom Fonda, obveze
društva za upravljanje fondovima, visina naknade, raskid i otkaz ugovora te
druga pitanja predviđena zakonom i Statutom.

IV. VRSTE I UVJETI STJECANJA IMOVINE FONDA

a) Imovina Fonda

Članak 13.

Imovinu
Fonda čine dionice, odnosno poslovni udjeli trgovačkih društava rezervirani za
hrvatske branitelje i članove njihovih obitelji iz privatizacije pravnih osoba
u vlasništvu Re­pub­like Hrvatske.

Imovinu Fonda čini i dobit ostvarena od ulaganja,
donacije ili druga imovina kojom se povećava vrijednost Fonda.

b)
Vrsta imovine u koju ulaže Fond

Članak 14.

Društvo
će imovinu Fonda ulagati prema odredbama čl. 10. Zakona u sljedeće vrste
imovine:

1. dužničke vrijednosne papire koje je izdala
Republike Hrvat­ska, HNB i za koje garantira Republike Hrvatska, bez ogra­ni­čenja

2. vrijednosne papire država članica EU i OECD
najviše do 40% imovine Fonda,

3. do 40% sredstava Fonda u depozite kod financijskih
institucija, ali ne više od 5% ukupne imovine Fonda u jednu financijsku
instituciju, s tim da taj iznos ne prelazi 5% jamstvenog kapitala te
financijske institucije,

4. dužničke vrijednosne papire s kojima se trguje na
burzi ili drugom organiziranom tržištu vrijednosnih papira u Republici
Hrvatskoj, najviše do 40% imovine Fonda.

Imovina Fonda mora se ulagati sa svrhom povećanja
ukupnog prinosa od ulaganja u korist članova uz uvažavanje načela sigurnosti
ulaganja imovine, raznolikosti ulaganja i održavanja odgovarajuće likvidnosti.

c)
Ograničenja ulaganja Fonda

Članak 15.

Imovina
Fonda ne može se ulagati u:

1. dionice, obveznice i druge vrijednosne papire koji
ne kotiraju na burzi, osim nekotirajućih vrijednosnih papira pravnih osoba u
vlasništvu Republike Hrvatske na temelju čl. 13. Zakona o privatizaciji,

2. imovinu koja je po zakonu neotuđiva,

3. materijalnu imovinu čija se vrijednost ne može sa
sigur­noš­ću utvrditi,

4. dionice, obveznice ili ostale vrijednosne papire
izdane od depozitne banke Fonda ili osobe koja je povezana s osobama iz društva
za upravljanje fondom i/ili Upravnog odbora ili Depozitnom bankom fonda,

5. nekretnine.

Članak 16.

Odstupanja od ograničenja ulaganja moguća su radi pro­mjene
tržnih cijena koje predstavljaju osnovicu za procjenu vrijednosti imovine i
obveza Fonda, promjene tečaja, organizacijskih ili ekonomskih odnosa među
subjektima ulaganja.

Društvo za upravljanje Fondom poduzet će u roku od 12
mjeseci od usvajanja Statuta mjere da se aktivnosti ulaganja imovine Fonda
usklade sa zakonskim odredbama.

Društvo je dužno podnositi mjesečno izvješće Upravnom
odboru Fonda o kupljenim i prodanim vrijednosnim papirima i imovinskim stvarima
u ime i za račun Fonda, te o prihodima iz imovine Fonda.

V. RASPOLAGANJE UDJELIMA U FONDU I DEPOZITNA BANKA

a)
Dokument o udjelu

Članak
17.

Članovi
Fonda su vlasnici udjela u Fondu, a broj udjela svakog pojedinog člana Fonda
utvrđuje se Odlukom Vlade Re­pub­like Hrvatske.

Cijena udjela izražava se u kunama, odnosno
protuvrijednosti eura po srednjem tečaju HNB.

Članak 18.

Dokumenti o udjelu izdat će se članovima Fonda u roku
6 mjeseci od dana osnivanja Fonda pod uvjetom da Vlada Repub­like Hrvatske
dostavi Društvu za upravljanje Fondom konačni broj članova Fonda.

Članak 19.

Dokument o udjelu u Fondu je ograničeno prenosivi
vrijednosni papir na ime koji sadrži sve elemente potrebne da bi ulagatelj
dokazao svoje vlasništvo na određenom dijelu imovine Fonda i to:

1. Ime Fonda, tvrtku i sjedište Društva;

2. naznaku da se radi o Fondu HB

3. serijski broj dokumenta o udjelu;

4. broj udjela u imovini Fonda na koje glasi
dokumenta o udje­lu;

5. ime vlasnika dokumenta o udjelu;

6. obveze izdavatelja, odnosno prava vlasnika
dokumenta o udjelu;

7. mjesto i nadnevak izdavanja dokumenta o udjelu;

8. potpise ovlaštenih osoba Društva i depozitne banke
Fonda.

Članak 20.

Raspolaganje udjelima u Fondu daje svom članu
sljedeća prava:

1. pravo na dividendu

2. pravo na isplatu dokumenata o udjelu uz njegov
povrat i istup iz Fonda uz uvjete i ograničenja predviđena Statutom,

3. pravo na obaviještenost sukladno pozitivnim
propisima,

4. pravo na sudjelovanje u podjeli imovine u slučaju
likvidacije Fonda.

Članak 21.

Dokumentima o udjelima u Fondu članovi Fonda ne mogu
raspolagati niti prenijeti drugim članovima Fonda niti trećima osobama o roku
od 3 godine od dana stjecanja udjela u Fondu.

b)
Depozitna banka

Članak 22.

Fond
ima depozitnu banku koju izabire Društvo uz prethodnu suglasnost Upravnog
odbora Fonda.

Banka koja posredno ili neposredno drži dionice ili
udjele u Društvu za upravljanje fondom ne može biti depozitna banka.

Depozitna banka obavlja sve poslove predviđene
člankom 51. Zakona o investicijskim fondovima, a osobito:

1.
izračunava vrijednost Fonda i vrijednost udjela u Fondu;

2. izdaje dokumente o udjelu, uzima ih nazad i
isplaćuje vlasniku,

3. osigurava da sredstva od prodaje udjela budu odmah
uplaćena na račun Fonda.

4. izvršava naloge društva u skladu sa Zakonom,
statutom Fonda i Ugovorom sa Društvom.

Depozitna banka obvezna je obavljati poslove s
pozornošću savjesnog gospodarstvenika i odgovara za počinjenu štetu Društvu i
članovima Fonda ako ne obavlja ili nepravilno obavlja poslove navedene u
ugovoru sa Društvom.

Depozitna banka i društvo za upravljanje fondom
propisuju ugovorom svoja međusobna prava i obveze.

Depozitna banka će svakog burzovnog dana utvrđivati
neto vrijednost imovine Fonda odnosno neto vrijednost po jednom udjelu u Fondu,
tako da se od ukupne imovine fonda procijenjene sukladno Pravilniku o
vrednovanju imovine Fonda oduzmu sve obveze.

Otkupna cijena udjela (cijena udjela pri povratu i isplati
udjela) jednaka je neto imovini Fonda podijeljenom s brojem izdanih udjela u
Fondu.

VI.
NAKNADE IZ IMOVINE FONDA

Članak 23.

Godišnja naknada Društva za upravljanje Fondom iz
kojeg pokriva sve troškove upravljanja može iznositi najviše 0,5% od ukupne vrijednosti
imovine Fonda.

Članak 24.

Društvo za upravljanje obvezno je svako polugodište
izraditi posebno izvješće o imovini s kojom se trguje i obračunatim naknadama i
dostaviti ga Upravnom odboru i Komisiji za vrijednosne papire.

Članak 25.

Komisija za vrijednosne papire je obvezna najmanje
jednom godišnje izvršiti nadzor nad načinom obračuna naknade i prometom
portfelja te o tome izvijestiti Upravni odbor fonda.

Nalaz i nalog Komisije obvezujući su za Upravni
odbor.

Članak 26.

Po isteku roka od tri godine Upravni odbor i Društvo
za upravljanje obvezni su zaključiti novi ugovor o načinu i visini obračuna
naknade za upravljanje Fondom.

VI.
POSLOVNA GODINA I FINANCIJSKA IZVJEŠĆA

Članak 27.

Poslovnom godinom Fonda smatra se kalendarska godina
koja počinje 1. siječnja i završava 31. prosinca za odnosnu godinu.

Društvo vodi vlastito računovodstvo i računovodstvo
Fonda u skladu sa važećim propisima Republike Hrvatske i Među­narodnim
računovodstvenim standardima. Društvo je dužno voditi poslovne knjige Fonda
odvojeno od poslovnih knjiga Društva sukladno zakonskim propisima.

Godišnja financijska izvješća provjeravat će
ovlašteni revizor Fonda kojeg odabire Upravni odbor Fonda. Nalaz i mišljenje
revizora o obavljenoj reviziji bit će uneseni u cijelosti u svako godišnje
financijsko izvješće.

Članak
28.

Društvo
će za Fond obvezno izraditi zasebna tromjesečna, polugodišnja, devetomjesečna i
godišnja financijska izvješća.

Izvješća
obuhvaćaju najmanje sve podatke navedene u člancima 5. i 6. Zakona o
investicijskim fondovima u skladu s među­na­rod­nirn računovodstvenim
standardima.

Navedena
će izvješća Društvo dostavljati Komisiji za vrijednosne papire Republike
Hrvatske u zakonom propisanim rokovima.

Društvo
će godišnja i polugodišnja financijska izvješća za­jed­no sa izvješćem o
razvoju i strukturi Fonda objavljivati u »Narodnim novinama« i jednom dnevnom
listu.

Članak
29.

Neto
dobit od ulaganja dijeli se članovima Fonda sukladno veličini njihova udjela do
jedne trećine neto dobiti od ulaganja Fonda.

Trećina
neto dobiti od ulaganja reinvestira se u Fond.

Trećina
neto dobiti od ulaganja namijenjena je za razvojne i humanitarne mjere, a
Upravni odbor u suglasnosti sa Vladom RH utvrđuju namjenu ovog dijela dobiti.

VII.
LIKVIDACIJA I PREOBLIKOVANJE FONDA

Članak
30.

Ukoliko
neto imovina Fonda u roku od šest mjeseci nakon isteka roka od tri godine padne
ispod pedeset posto od utvrđene neto imovine na zadnji dan treće godine, Vlada
RH će u svakom slučaju donijeti odluku o prijenosu imovine Fonda na članove
Fonda i likvidaciji Fonda.

U slučaju odluke Vlade RH o likvidaciji Fonda,
Društvo za upravljanje Fondom nije obvezno od dana donošenja odluke,
usklađivati politiku ulaganja u propisanim ograničenjima, ali je dužno kao
fiducijarna institucija upravljati tom imovinom pažnjom dobrog gospodara na
korist članova Fonda.

Fond se
ne može preoblikovati u zatvoreni investicijski Fond niti u bilo koju drugu
pravnu osobu.

VIII.
POSLOVNA TAJNA

Članak
31.

Poslovnom
tajnom smatrat će se sve isprave i podaci vezani uz poslovanje Društva i Fonda
čije bi priopćavanje bilo protivno interesima Fonda. Svi zaposlenici društva
kao i osobe koje po ugovornoj osnovi obavljaju poslove za Fond ili Društvo,
dužni su čuvati poslovnu tajnu.

Poslovnom
tajnom smatraju se naročito podaci o vlasnicima udjela, o veličini i
vrijednosti njihovih udjela ili o ostvarenoj dobiti u Fondu.

IX.
ZAVRŠNE ODREDBE

Članak
32.

Ovaj
Statut donosi Upravni odbor Fonda uz prethodnu suglasnost Vlade Republike
Hrvatske i smatra se izvornikom.

Izvornik
Statuta čuva se u sjedištu Društva.

Za
čuvanje Statuta odgovoran je predsjednik uprave Društva koji je dužan po
zahtjevu bilo kojeg člana Fonda, omogućiti uvid u Statut.

Članak
33.

Ovaj
Statut stupa na snagu kad ga odobri Komisija za vrijednosne papire Republike
Hrvatske sukladno čl. 3. stavak 2. Zakona o investicijskim fondovima.

Članak
34.

Ovaj
Statut i njegove izmjene Društvo je dužno objaviti u »Narodnim novinama« i
jednom dnevnom listu u roku od sedam dana od dobivanja odobrenja Komisije za
vrijednosne papire Republike Hrvatske.

Klasa:
030-01/04-0001/01
Urbroj: 519-01/1-04-691
Zagreb, 23. srpnja 2004.

Za Upravni
odbor
Predsjednica Upravnog odbora Fonda,
potpredsjednica Vlade i ministrica
obitelji, branitelja i međugeneracijske
solidarnosti **Jadranka Kosor, dipl. iur.,** v. r.

Statut, NN 129/2004-2311